CELEX: 32014R0633
Language: et
Date: 2014-06-13 00:00:00
Title: Komisjoni määrus (EL) nr 633/2014, 13. juuni 2014 , millega muudetakse Euroopa Parlamendi ja nõukogu määruse (EÜ) nr 853/2004 III lisa ning Euroopa Parlamendi ja nõukogu määruse (EÜ) nr 854/2004 I lisa seoses looduslike suurulukite käitlemist ja looduslike ulukite tapajärgset kontrolli käsitlevate erinõuetega  EMPs kohaldatav tekst

14.6.2014   
            
            
               ET
            
            
               Euroopa Liidu Teataja
            
            
               L 175/6
            
         KOMISJONI MÄÄRUS (EL) nr 633/2014,
   13. juuni 2014,
   millega muudetakse Euroopa Parlamendi ja nõukogu määruse (EÜ) nr 853/2004 III lisa ning Euroopa Parlamendi ja nõukogu määruse (EÜ) nr 854/2004 I lisa seoses looduslike suurulukite käitlemist ja looduslike ulukite tapajärgset kontrolli käsitlevate erinõuetega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artikli 10 lõikeid 1 ja 2,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 17 lõiget 1,
   ning arvestades järgmist:
   
               (1)
            
            
               Määrusega (EÜ) nr 853/2004 on sätestatud loomset päritolu toidu hügieeni erieeskirjad. Sellega on muu hulgas kehtestatud nõuded looduslike ulukite liha tootmiseks ja turuleviimiseks. Toidukäitlejad peavad tagama, et selline liha viiakse turule üksnes siis, kui see on toodetud kõnealuse määruse III lisa IV jao kohaselt.
            
         
               (2)
            
            
               Nõukogu direktiivi 89/662/EMÜ (3) kohaselt peavad liikmesriigid tagama, et liidusiseseks kauplemiseks ettenähtud loomsete saaduste veterinaarkontrolli viiakse läbi päritolu- ja sihtkohas.
            
         
               (3)
            
            
               Euroopa Komisjoni Toidu- ja Veterinaarameti poolt liidu tasandil tehtud auditid liikmesriikides on näidanud, et nülgimata looduslike suurulukite müümine jahipidamise kohast ulukiliha töötlevasse heakskiidetud ettevõttesse, mis asub teise liikmesriigi territooriumil, on üldine tava ning selle arvele langeb märkimisväärne osa liidus toodetud looduslike ulukite lihast.
            
         
               (4)
            
            
               See tava on tekitanud küsimusi seoses määruse (EÜ) nr 853/2004 kehtivate sätete praktilise kohaldamisega ning direktiivi 89/662/EMÜ sätete järgimisega, eelkõige sellega, kuidas täita kohustust tagada ametlike kontrollide nõuetekohane tase päritolukohas.
            
         
               (5)
            
            
               Seepärast tuleb määruse (EÜ) nr 853/2004 ja direktiivi 89/662/EMÜ sätete järgimise tagamiseks täiendada neid määruse (EÜ) nr 853/2004 sätteid, milles käsitletakse nülgimata looduslike suurulukite transportimist ja nendega kauplemist, sertifikaadiga, milles kinnitatakse, et päritolukohas peetakse kinni ELi sätetest. Selleks et vältida ebaproportsionaalset halduskoormust, tuleks teise võimalusena lubada kasutada vastava väljaõppega isiku kinnitust, kui küttimispaiga lähedal asuv ulukite töötlemisettevõte on teises liikmesriigis.
            
         
               (6)
            
            
               Seetõttu tuleks määrust (EÜ) nr 853/2004 vastavalt muuta.
            
         
               (7)
            
            
               Määruse (EÜ) nr 854/2004 I lisa IV jao VIII peatükis on kehtestatud erinõuded looduslike ulukite liha ametliku kontrolli suhtes. Vastavalt kõnealuse peatüki sätetele peab veterinaarjärelevalveametnik võtma tapajärgse kontrolli käigus arvesse kinnitust või teavet, mille jahipidamisel osalenud koolitatud isik on esitanud määruse (EÜ) nr 853/2004 kohaselt. Juhul kui nülgimata looduslikke suurulukeid transporditakse teises liikmesriigis asuvast küttimispaigast, on asjakohane, et veterinaarjärelevalveametnikud kontrollivad ka seda, et saadetisega on kaasas asjakohane sertifikaat, ning võtavad arvesse kõnealusel sertifikaadil esitatud teavet.
            
         
               (8)
            
            
               Seetõttu tuleks määrust (EÜ) nr 854/2004 vastavalt muuta.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) 853/2004 III lisa muudetakse vastavalt käesoleva määruse I lisale.
   Artikkel 2
   Määruse (EÜ) nr 854/2004 I lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2014 kõigi alates sellest kuupäevast sihtliikmesriiki saabuvate saadetiste suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 139, 30.4.2004, lk 55.
   
      (2)  ELT L 139, 30.4.2004, lk 206.
   
      (3)  Nõukogu direktiiv 89/662/EMÜ, 11. detsember 1989, veterinaarkontrollide kohta ühendusesiseses kaubanduses seoses siseturu väljakujundamisega (EÜT L 395, 30.12.1989, lk 13).
   
      I LISA
      Määruse (EÜ) nr 853/2004 III lisa IV jao II peatüki punkt 8 asendatakse järgmisega:
      
         
                     „8.
                  
                  
                     Lisaks võib nülgimata loodusliku suuruluki:
                     
                                 a)
                              
                              
                                 nülgida ja turule viia üksnes järgmistel tingimustel:
                                 
                                             i)
                                          
                                          
                                             enne nülgimist, kui ulukit ladustatakse ja käideldakse muust toidust eraldi ja seda ei külmutata;
                                          
                                       
                                             ii)
                                          
                                          
                                             pärast nülgimist, kui selle suhtes rakendatakse lõppkontrolli ulukite töötlemisettevõttes vastavalt määrusele (EÜ) nr 854/2004;
                                          
                                       
                           
                                 b)
                              
                              
                                 saata ulukite töötlemisettevõttesse teises liikmesriigis ainult juhul, kui transportimisel kõnealusesse töötlemisettevõttesse on saadetisega kaasas komisjoni rakendusmääruse (EL) nr 636/2014 (1) lisas sätestatud näidisele vastav sertifikaat, mille on välja andnud ja allkirjastanud riiklik veterinaararst, kes kinnitab, et punktis 4 sätestatud nõuded seoses deklaratsiooni kättesaadavuse ning vajaduse korral asjaomaste kehaosade olemasoluga saadetises on täidetud.
                                 Kui küttimispaiga lähedal asuv ulukite töötlemisettevõte on teises liikmesriigis, ei pea uluki transportimisel sellesse töötlemisettevõttesse olema kaasas sertifikaat, vaid punktis 2 osutatud koolitatud isiku deklaratsioon, et täita direktiivi 89/662/EMÜ artikli 3 lõike 1 sätteid, võttes arvesse päritoluliikmesriigi loomade tervislikku seisundit.
                              
                           
               
      
   
      II LISA
      Määruse (EÜ) nr 854/2004 I lisa IV jao VIII peatüki A osasse lisatakse punkt 2a:
      
         
                     „2a.
                  
                  
                     Riiklik veterinaararst kontrollib, et komisjoni rakendusmääruse EL nr 636/2014 (1) lisas esitatud näidisele vastav veterinaarsertifikaat või deklaratsioon(id) on kaasas teise liikmesriigi territooriumilt ulukite töötlemisettevõttesse transporditava nülgimata loodusliku suurulukiga, nagu on sätestatud määruse (EÜ) nr 853/2004 III lisa IV jao II peatüki punkti 8 alapunktis b. Riiklik veterinaararst võtab arvesse kõnealuse sertifikaadi või deklaratsiooni(de) sisu.